Diari Oficial de la Generalitat Valenciana


Sumari del DOGV 8342, del 19-07-2018 (2018/7140)

Extracte de la Resolució 25 de juny de 2018, de la vicerectora d'Innovació i Transferència, per la qual es convoca la II edició dels Premis Càtedra de Pilota Valenciana de la Universitat de València als millors treballs de Fi de Màster/Tesis relacionats amb la pilota valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8342

Data del DOGV
:   19-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7140


Data del document
:   25-06-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució 25 de juny de 2018, de la vicerectora d'Innovació i Transferència, per la qual es convoca la II edició dels Premis Càtedra de Pilota Valenciana de la Universitat de València als millors treballs de Fi de Màster/Tesis relacionats amb la pilota valenciana. [2018/7140]  
BDNS (identif.): 408769.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Podran presentar-se als Premis Càtedra de Pilota Valenciana-Universitat de València els i les estudiants de qualsevol titulació oficial de les universitats públiques espanyoles que hagen realitzat el seu treball de finalització de màster sobre un tema relacionat amb la pilota valenciana.  
  
Segon. Objecte  
La Universitat de València a través de la Càtedra de Pilota Valenciana-Universitat de València, convoca la II Edició dels Premis de la Càtedra de 2018 als millors treballs de finalització de Màster i/o Tesis Doctorals, el contingut dels quals estigui orientat en la temàtica de Pilota Valenciana realitzat des de qualsevol àrea de coneixement durant els cursos 2016/17 i 2017/18.  
  
Tercer. Bases reguladores  
https://www.uv.es/uvcatedres/up/Premis\_pilota\_TFM.pdf  
  
Quart. Quantia  
Els Premis es financen a càrrec del pressupost de la Càtedra de Pilota Valenciana de la Universitat de València, orgànica 7927705985, per un import de 2.550 euros.  
S'atorgaran els següents premis:  
Primer Premi: 1.250 € per a l'estudiant  
Segon Premi: 800 € per a l'estudiant  
1 Accèssit: 500 € per a l'estudiant  
A tots els premis se'ls aplicarà la retenció per IRPF que correspongui en funció de la normativa vigent. Els tutors/es i/o directors/es dels Treballs premiats rebran un certificat acreditatiu per part de la Càtedra en reconeixement a la seua tasca docent.  
  
Cinqué. Termini de presentació de sol·licituds:  
El termini de presentació de sol·licituds començarà l'endemà de la publicació de l'extracte d'aquesta convocatòria al Diari Oficial de la Generalitat Valenciana (DOGV) i es tancarà el 18 de setembre de 2018.  
  
  
València, 25 de juny de 2018.- La rectora, p. d. (DOGV 17.04.2018), la vicerectora d'Innovació i Transferència: Mª Dolores Real García.